kardosdrur/scandi-wiki huggingface dataset:
Elle- og askeskov

Elle- og askeskov betegner sådanne skove eller bevoksninger, hvor el og ask er fremherskende træarter.

Beskrivelse 

Bevoksningerne er forholdsvis åbne med en frodig bundflora af urter, der trives ved rigelig tilgang til vand og næring.

Forudsætninger 

Elle- og askeskove forekommer i områder med fugtig bund med en vis vandbevægelse. Jorden er iltet og frisk, undtagen ved oversvømmelse.

Træ- og plantearter 

Karakteristiske træer er rødel, gråel, hæg, hvidpil, skørpil, gråpil, dunbirk, skovelm.

Karakteristiske urter og planter er akselblomstret star, almindelig fredløs, almindelig mjødurt, angelik, engkarse, engnellikerod, gul anemone, hjortetrøst, kvalkved, kæmpestar, kærstar, kærtidsel, kåltidsel, lundfladstjerne, lundfredløs, milturt, padderokker, skovskræppe, skovstar, skovstorkenæb, stor nælde, sværtevæld, tyndakset star, vandkarse og vorterod.

Udbredelse i Danmark 

Elle- og askeskov forekommer i det mest af landet, dog fortrinsvis i de østlige egne.

Blandt udbredelsessteder kan nævnes Silkeborgskovene langs Gudenåen, Mandbjerg Skov i Sønderjylland, Mølleådalen i Nordøstsjælland, Brobæk Mose ved Gentofte sø nord for København samt Maribosøerne på Lolland.

Natura 2000 
Elle- og askeskov ("Elle- og askeskove ved vandløb, søer og væld") er en naturtype i Natura 2000-netværket, med nummeret 91E0.

 Kilder og henvisninger 

 Elle- og askeskov  (91E0) på novana.au.dk
 Danske Naturtyper i det europæiske NATURA 2000 Netværk '', udg. af Skov- og Naturstyrelsen i 2000, 

Naturtyper i Danmark
Fed (geografi)

Et fed er en halvø på marint forland bestående af strandvolde med lavere partier ind imellem (tilgroningsforland). Fed er opbyggede af flere landskabelige underformer så som strandengsflader, mindre lagunesøer og vader. Fed udvikler sig, når odder (barrierer eller strandvolde) vokser og bliver bredere.

Mange fed er ynglesteder for strandengsfugle og kolonirugende kystfugle samt betydningsfulde rasteområder for vadefugle, andefugle og rovfugle. Blandt standengs-ynglefugle kan nævnes gravand og stormmåge. Blandt rastende vadefugle kan nævnes svømmeænder.

Udbredelse 

Fed forekommer over det meste af Danmark, fortrinsvis i de østlige egne.

Karakteristiske fed-lokaliteter er Danzigman, Holmtange, Endelaves nordlige del, Skansehage, Agersøs sydende, Sevedø fed, Glænø vesterfed, Enø overdrev, Præstø Fed, Dybsø, Ulvshale, Albuen, Hyllekrog.

Noter

Litteratur 

 Lorenz Ferdinand: "Fuglene i landskabet" (Større danske fuglelokaliteter Bind II; Dansk Ornitologisk Forening, København 1980; )

Kyst- og havlandskabsformer
Len (band)

Len er et canadisk alternativt rockband som er kendt for deres 1999 sommerhit "Steal My Sunshine". Bandet består af Marc og Sharon Costanzo, som er søskende.

Diskografi

Studiealbums

EP'er 
 Len (1992)

Singler

Referencer 

Rockgrupper fra Canada
Indierockgrupper fra Canada
Musikgrupper fra 1991
Ting-Prisen

Ting-Prisen uddeles hvert år af netavisen Altinget.dk og gives til en dansk politiker med særlig evne til at kommunikere sin politik, så Christiansborg kommer tættere på vælgerne.

Modtagere af prisen 
 2004: Lene Espersen (K)
 2005: Helle Thorning-Schmidt (S)
 2006: Villy Søvndal (SF)
 2007: Pia Kjærsgaard (DF)
 2008: Morten Østergaard (R)
 2009: Bertel Haarder (V)
 2010: Søren Pind (V)
 2011: Johanne Schmidt-Nielsen (EL)
 2012: Mette Frederiksen (S)
 2013: Henrik Sass Larsen (S)
 2014: Pia Kjærsgaard (DF)
 2015: Uffe Elbæk (Å)
 2016: Zenia Stampe (R)
 2017: Lars Løkke Rasmussen (V)
 2018: Margrethe Vestager (R)
 2019: Mattias Tesfaye (S)
 2020: Mette Frederiksen (S) fik prisen for anden gang. Det var primært "for at kommunikere klart om corona".
 2021: Karsten Lauritzen (V) fik prisen for "for modig og reflekterende kommunikation".

Referencer 

Etableret i 2004
Hædersbevisninger fra Danmark
Alminahalvøen

Alminahalvøen er en halvø, der udgør en stor del af det østlige af den spanske by Ceuta i Nordafrika. Halvøen er domineret af bjerget Monte Hacho, og på den ligger Ceutas østligste punkt Punta Almina. Den er forbundet med det øvrige Ceuta ved en tange, der blot er 100 m bred. 

Ud for nordkysten af Alminahalvøen ligger den lille ø Isla de Santa Catalina. 

Ceuta
Halvøer i Afrika
Isla de Santa Catalina

Isla de Santa Catalina er en lille spansk ø, der ligger i Gibraltarstrædet ud for nordkysten af Alminahalvøen i eksklaven Ceuta i Nordafrika. Øens størrelse er cirka 0,02 km², og det højeste punkt er 5 m.o.h.

Ceuta
Øer i Spanien
Ferdinand Henrik Berregaard

Ferdinand Henrik Berregaard (4. juni 1827 i København – 11. september 1902 sammesteds) var en dansk officer og kammerherre.

Han var søn af Henrik Berregaard og Anna Marie Christiane født Beck, gjorde karriere i Hæren, blev kaptajn i Den Kongelige Livgarde og fik afsked som oberst. 1882-87 var han chef for 4. bataljon. Han var dekoreret med Dannebrogordenen og nogle udenlandske ordener, var Dannebrogsmand og bar Erindringsmedaljen for Krigen 1864.

21. december 1855 giftede han sig med Christiane Vilhelmine Steenberg (16. januar 1834 i København – ?). Han havde to døtre, men ingen sønner, og slægten Berregaard uddøde derfor med ham.

Kilder 
Danmarks Adels Aarbog 1919.

Kammerherrer fra Danmark
Officerer fra Danmark
Personer fra København
Riddere af Dannebrog
Danskere i 1800-tallet
Ferdinand Henrik
Personer i den 2. Slesvigske Krig fra Danmark
Henrik Berregaard

Henrik Berregaard (28. januar 1783 på Kølbygård – 27. april 1876 i København) var en dansk officer og opvartende kammerherre hos kong Frederik VII, far til Ferdinand Henrik Berregaard.

Han var søn af Frederik Berregaard til Kølbygård, Vesløsgård og Borreby og dennes første hustru, Sophie Antoinette Augusta f. Sehested af Broholm. Fra 1799-1804 gik han i det Schouboeske Institut, 1804 blev han kornet ved husarerne, 1807 sekondløjtnant i Garden til Hest, 1809 kammerjunker, 1811 premierløjtnant, 1814 ritmester, 1831 fik han majors anciennitet og 1833 majors karakter; ved arméomorganisationen 1842 blev han afskediget som oberstløjtnant. I 1848 fik han kammerherrenøglen og blev som en fortrolig ungdomsbekendt af Frederik VII knyttet til dennes hof som opvartende kammerherre hos kongen med bopæl på Christiansborg; 1862 blev han Kommandør af Dannebrog.

I 1815 havde han ægtet Anne Marie Christiane Beck (1796-1849), datter af kancelliråd Peter Beck til Kongsdal. Berregaard døde i den høje alder af over 93 år 27. april 1876.

Kilder 
 Peter Brock, "Henrik Berregaard", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Kavaleriofficerer fra Danmark
Kommandører af 1. grad af Dannebrog
Kammerherrer fra Danmark
Danskere i 1800-tallet
Henrik
Tashkent Open 2012 (damedouble)

Tashkent Open 2012 var en tennisturnering, der blev afholdt i 2012 som en del af WTA Tour 2012. Eleni Daniilidou og Vitalia Diatchenko var forsvarende mester, men de valgte ikke at forsvare deres titel sammen.

Seedning

  Irina-Camelia Begu /  Monica Niculescu (Semifinalen)
  Nina Bratchikova /  Alexandra Panova (Første runde)

<li>  Eva Birnerová /  Eleni Daniilidou (Første runde)
<li>  Alizé Cornet /  Alla Kudryavtseva (Første runde)

Program

Referencer
 Main Draw

WTA Tour 2012
Frederik Berregaard til Kølbygård

Frederik Berregaard (6. april 1751 på Antvorskov Slot – 13. december 1805 på Frederiksro ved Slagelse) var en dansk godsejer, officer og kammerherre, far til Henrik Berregaard.

Han var søn af højesteretsjustitiarius Villum Berregaard og arvede stamhuset Kjølbygaard med Kølbygård og Vesløsgård og blev ritmester. Han blev afskediget 1772 efter ansøgning, da han blev beordret til som officer at gøre tjeneste ved sin nære slægtning, grev Enevold Brandts henrettelse

Han ægtede 6. juli 1777 på Broholm Sophie Antoinette Auguste Sehested (3. april 1757 i Brudager – 21./22. februar 1787 på Kølbygård), datter af Anders Sehested (1720-1799) til stamhuset Broholm. Børn:
 Anders Sehested Berregaard (17. juli 1779 på Kølbygård – 2. oktober 1815 på Frederiks Hospital), premierløjtnant, gift 1. med Charlotte Sophie Becker, 2. med Thalia Marie Motzfeldt Fremming
 Beata Antoinette Augusta Berregaard (25. september 1780 på Kølbygård – 22. november 1843 på Rosenvold), gift med Christian Jens lensgreve Rantzau (1777-1828)
 Henrik Berregaard (1783-1876), oberstløjtnant og kammerherre
 Peter Pultz Berregaard (17. februar 1784 på Kølbygård – 28. november 1835, begravet 3. dec. 1835 fra Vor Frue Kirke, København), ritmester, senere toldbetjent, gift 1. med Edel Margrethe Falkenskiold, 2. med Anna Susanne Krautler
 Frederik Michael Berregaard (1. maj 1785 på Kølbygård – 12. december 1826), gift med Adolphine Sigfriede von Oldeland
I 2. ægteskab var han gift (10. juli 1789 i Oure Kirke) med den første hustrus søster Ida Wilhelmine Sehested (30. juli 1766 på Broholm – 11. marts 1839 i København). Børn:
 Nielsine Petrine Jensine "Sinna" Frederikke Berregaard (11. januar 1795 i Slagelse – 20. marts 1874 i København)

Kilder 
 Henrik Berregaards biografi i: C.F. Bricka (red.), Dansk biografisk Lexikon, København: Gyldendal 1887-1905.
Danmarks Adels Aarbog 1919.
 Vor Frue Kirke, Sokkelund, København. Kirkebog 1835-1853, opslag 6.

Frederik 02
Kammerherrer fra Danmark
Kavaleriofficerer fra Danmark
Godsejere fra Danmark
Danskere i 1700-tallet
Personer fra Slagelse
Slaget ved Ceuta

Slaget ved Ceuta 14. august 1415 og den efterfølgende portugisiske erobring af den marokkanske by Ceuta havde sine rødder i de tidligste år af Aviz-dynastiet i kongeriget Portugal. Såvel slaget ved Ceuta som – i et bredere perspektiv – æraen med Europas ekspansion var påvirket af Henrik Søfareren.

Perspektiv 
Henrik Erobreren, hans brødre og hans far levede i en tid, hvor man vandt hæder gennem sine handlinger og ikke via sin afstamning; den middelalderlige tanke om ridderskab stod fortsat højt ved de europæiske hoffer. På basis af dette syn på verden anførte Henriks far, Johan 1. sammen med sine sønner en hær i et angreb på den muslimske højborg Ceuta i 1415. En sådan "bloddåb" var den traditionelle måde for adelsmænd at vise deres betydning på. I tillæg tilfredsstillede togtet tørsten efter korstog hos krigerne, idet der ikke var nogen større ære for iberiske kristne under reconquistaen, end hvis de kunne tilføre maurerne nederlag.

Den portugisiske erobring af Ceuta tjente større formål end blot at skaffe Johans sønner ridderlig hæder. Sejren over de islamiske styrker fik drømmen til at blusse op igen om en samlet kristenhed, der kunne undertvinge islam ved en flerstrenget indsats. Udsigten til en triumf på slagmarken og en religiøs samling med fjerne kristne riger udøvede stor tiltrækningskraft på de europæiske ledere.

Slagets gang 
Slaget blev næsten et antiklimaks, idet de 45.000 portugisiske mand på 200 skibe overrumplede det intetanende forsvar af Ceuta, der ikke var forberedt på angreb. Angrebet indledtes om morgenen 14. august 1415 og var afsluttet allerede samme aften med portugisisk erobring af byen. Henrik Søfareren udmærkede sig under slaget, hvor han blev såret.

Efter erobringen af byen, der blev betegnet som "nøglen til Middelhavet", havde Portugal magten over det, der hidtil havde været et af de største nordlige centre for handel i den islamiske verden. Denne afrikanske erobring var den første vigtige krusning af den bølge af en europæisk ekspansion, der i de følgende århundreder skulle skylle ind over alle egne af Jorden.

Noter

Kilder 

Ceuta
Ceuta
Begivenheder i 1415
Øvre Egypten

Øvre Egypten (som er den sydlige del af Egypten) ligger ovenfor Nedre Egypten (nordlige Egypten) i relation til floden Nilens løb. Nilen har været den vigtigste referensramme i Egypten, helt fra før der fandtes kort. Dens retning fra kilderne syd for Nubien til Nildeltaet ved Middelhavet i nord angiver altså, at de sydlige dele ligger ovenfor de nordlige.

Nilens katarakter er dog angivet i modsat retning: fra nord mod syd.

Geografi 
Lokaliteter i Øvre Egypten:
 Abydos
 Koptos
 Naqada
 Tukh
 Karnak
 Theben
 Armant
 Kongernes dal
 Droningernes dal
 El-Kab
 El-Kula
 Hierakonpolis
 Luxor
 Isna
 Edfu
 Kom-Ombo
 Assuan

Egyptens geografi

it:Geografia dell'antico Egitto#Alto Egitto
Enevold Berregaard

Enevold Nielsen Berregaard (født 1653 i Gjøl Præstegård, død 25. april 1731 på Kølbygård) var en dansk godsejer og borgmester, far til Christian Berregaard.

Han var søn af præst i Gjøl Sogn Niels Pedersen Bjerregaard (1615-1656) og Mette Sørensdatter Bhie. Han var 1679 rådmand i Thisted, blev 1681 borgmester i samme by, var 1688 forpagter på Kølbygård, som han købte 1698 og 1726 oprettede til stamhus for sin slægt. Han ejede også herregårdene Ullerupgård (1681-1713), Frøslevgård (til 1724), Vesløsgård (1702), Todbøl (1698-1701) og Kabbel (1729-31).

1721 blev han justitsråd og blev adlet den 19. august 1726.

9. oktober 1679 ægtede han i Thisted Kirke Anna Kristensdatter Søe (1646 i Thisted – 30. maj 1736 på Kølbygård), som 1. gang var gift med rådmand Søren Jacobsen Lugge (død 1679). Berregaard er begravet i slægtens gravkapel i denne kirke, hvor han 1684 lod et epitafium med portrætmaleri ophænge og 1722 renovere. Inskriptionen lyder: "Anno 1722 haver wellædle og welb. Envold Berregaard till Kiølbyegaard, Kong. May. Justitz Raad og hans kiere Frue Anne Søe ladett dette Epitaphium renovere, som de Anno 1684 till Guds Ære, Kirkens Prydelse og en christelig Amindelse lod indrette. Psalm 62 V. 12." Der findes også et portrætmaleri baseret på epitafiets maleri, som tidligere hang på Kølbygård.

Kilder 
 Danmarks Adels Aarbog 1919.

Eksterne henvisninger 
 

Enevold
Borgmestre i Thisted
Ikke-folkevalgte borgmestre fra Danmark (før 1919)
Godsejere fra Danmark
Danskere i 1600-tallet
Danskere i 1700-tallet
Bell Challenge 2012 (damesingle)

Barbora Záhlavová-Strýcová er forsvarende mester.

Seedning

 Dominika Cibulková (Første runde)
 Yanina Wickmayer (Anden runde)
 Mona Barthel (Semifinale)
 Aleksandra Wozniak (Anden runde)

<ol start="5">
 Romina Oprandi ''(Første runde)
 Barbora Záhlavová-Strýcová''(Kvartfinale) 
 Petra Martić ''(Anden runde)
 Lucie Hradecká (Finale)
</ol>

Finalerne

Kvalifikation
Seedning

  Lauren Davis (Kvalificeret)  
  Kristina Mladenovic (Kvalificeret)  
  Jessica Pegula (Kvalificeret Lucky Loser)  Chichi Scholl (Anden runde)

<li> Heidi El Tabakh (Kvalificeret) 
<li> Amra Sadiković (Første runde) 
<li> Maria Sanchez (Kvalificeret) 
<li> Julie Coin (Kvalifikationsfinalen)

Kvalificerede

  Lauren Davis 
  Kristina Mladenovic

<ol start="3">
 ''' Maria Sanchez 
  Heidi El Tabakh
</ol>

Lucky Loser

  Jessica Pegula

Lodtrækning

Første kvalifikationsturnering

Anden kvalifikationsturnering

Tredje kvalifikationsturnering

Fjerde kvalifikationsturnering

Referencer
 Main Draw
 Qualifying Draw

WTA Tour 2012
Bell Challenge 2012 (damedouble)

Raquel Kops-Jones og Abigail Spears var forsvarende mester, men valgte ikke at deltage.

Seedning

  Alicja Rosolska /  Heather Watson (Finale)
  Līga Dekmeijere /  Petra Martić (Første runde)

<li>  Tatjana Malek /  Kristina Mladenovic (Mester)
<li>  Lindsay Lee-Waters /  Megan Moulton-Levy ''(Første runde)

Draw

Referencer
 Main Draw

WTA Tour 2012
Kvalifikation til VM i fodbold 2014 - UEFA Gruppe H

Gruppe H's kvalifikation til VM i fodbold 2014 var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe

Kilder 

UEFA Gruppe H
PSY

Park Jae-Sang (, født 31. december 1977) er en sydkoreansk rapper, bedre kendt under kunsternavnet Psy (, ). Han er mest kendt for sin K-popsang "Gangnam Style", der i juni af 2014 nåede over 2 milliarder visninger på videodelingssiden YouTube. 

Han udgav i 2013 sangen "Gentleman" på YouTube.

Referencer

Eksterne henvisninger 
 

Musikere fra Sydkorea
Vilhelm Bille-Brahe

Adam Vilhelm baron Bille-Brahe (født 26. august 1855 i København, død 22. september 1942 sammesteds) var en dansk hovedkasserer.

Karriere 
Han var søn af baron Johan Christian Bille-Brahe, blev 1874 student fra Herlufsholm og 1880 cand. polit. 1881 blev han fungerende assistent i Finansministeriets 2. departement, 1886 bogholder i Det gjensidige Forsikringsselskab "Danmark" og var i årene 1903-1934 hovedkasserer. Bille-Brahe blev 1. januar 1927 udnævnt til kammerherre, men frabad sig senere titlen, da han på grund af alderdom ikke ønskede at forrette tjeneste ved hoffet.

Billeshave 
I 1863 fik maleren J.V. Gertner skøde på en grund udstykket fra Smidstrupgård i Rungsted af grev Ernst Moltke til Nørager – muligvis som betaling for et portræt. Snart efter lod Gertner opføre en cottagelignende bolig af røde mursten i en etage med højt saddeltag på Rungsted Strandvej 47B. I 1871 overtog William Scharling huset, der blev forhøjet. Senere blev det købt af Vilhelm Bille-Brahe, hvorved det fik sit nuværende navn Billeshave.

Bille-Brahe ægtede 14. oktober 1887 i Trinitatis Kirke Marie Elisabeth Malvina Vilhelmine Anastasia komtesse Moltke (11. marts 1864 i Venedig – 31. maj 1940 i København), datter af fhv. major i østrigsk tjeneste, kammerherre Adam Heinrich Carl greve Moltke og Olga komtesse Capizucchi di Cassini.

Kilder 
 Danske Jurister 1736-1936.

Vilhelm
Baroner fra Danmark
Kammerherrer fra Danmark
Økonomer fra Danmark
Personer fra København
Danskere i 1800-tallet
Danskere i 1900-tallet
Herlovianere
Porsche 64

Porsche 64 (også benævnt VW Aerocoupe, Type 64 og Type 60K10) er af mange anset som den første bil, der blev udviklet af Porsche-fabrikkerne som en prototype til produktionsmodellerne efter 2. verdenskrig. Navnet skyldes, at modellen var bygget primært på et design for rekordbilen "Type 64".

I forbindelse med udviklingen af designet blev der anvendt vindtunneler, hvilket var usædvanligt på den tid. Dr. Ferdinand Porsche ønskede, at bilen blev bygget til deltagelse i racerløbet Berlin-Rom i 1939 med en V10-motor. Bilen blev udviklet som en konceptbil, men blev bygget i tre eksemplarer med et chassis af aluminium. 

Et eksemplar gik tabt tidligt under anden verdenskrig, og et andet eksemplar blev ødelagt af amerikanske soldater ved krigens afslutning, da soldaterne kørte ræs i bilen. Det sidste eksemplar var ejet af Ferry Porsche, der fik bilen restaureret i 1947. Bilen blev herefter solgt i 1949 til den østrigske racerkører Otto Mathé, der vandt Alpine Rally med bilen i 1950. Sidste gang bilen kørte racerløb var ved Monterey Historic Races i Monterey i Californien i 1982.

Kildehenvisninger

Eksterne henvisninger 
www.https://www.porsche.dk/
https://newsroom.porsche.com/en.html

64
Fijis premierministre

Fijis premierminister er regeringschef på Fiji, og udpeget af Fijis præsident under den p.t. suspenderede 1997-forfatning.

Fiji har, som tidligere britisk koloni, i høj grad overtaget det britiske politiske system og følger Westminster-modellen, hvor regeringslederen som regel er lederen af det parti eller den koalition, der har flertal i parlamentet. 

Fijis premierminister er principielt "den første blandt ligemænd", og har formelt ikke større magt end de andre ministre i kabinettet. I praksis udpeges de andre ministre nok af præsidenten, men efter råd fra premierministeren.

Ratu Sir Kamisese Mara blev udpeget som Fijis førsteminister den 20. september 1967. Da Fiji blev uafhængigt den 10. oktober 1970, blev titlen premierminister indført, men postens indhold ændredes ikke væsentligt, så Maras periode som førsteminister regnes i tabellen nedenfor som del af hans premierministertid.

Fijis premierministre fra 1967 til nu

Referencer 

Premierministre
Lister over regeringsledere
Oscar Engelstad

Oscar Aleksander Engelstad (født 2. november 1882 i Oslo, død 17. juli 1972 smst) var en norsk gymnast, som deltog i OL 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Referencer

Eksterne henvisninger 
 

Gymnaster fra Norge
Deltagere for Norge ved sommer-OL 1912
Olympiske bronzemedaljevindere fra Norge
Carsten Eskelund

Carsten Eskelund (født i 1976 i København) er en dansk standupkomiker.

Karriere 
Carsten Eskelund debuterede som komiker i 2000, hvor han fik andenpladsen i DM i stand-up-comedy.

I 2002 var han vært på Den Ægte Vare som var et comedyshow der turnerede i hele Danmark. De andre medvirkende er Anders ”Anden” Matthesen, Geo, Jacob Tingleff, Mick Øgendahl og Rune Klan.

Siden 2003 har han været med på adskillige klubturneer for det danske comedybureau FBI.
Carsten Eskelund har været radiovært på Radio 100 FM.
Han har medvirket i Stand-up.dk i 2002, 2005 (som vært) og 2007. Han har desuden medvirket i Talegaver til børn i 2003-2008. Efterfølgende har han medvirket i Comedy Aid i 2009, 2010 og 2014.

Han har også skrevet materiale til Parlamentet på TV3 og programmet TarTar med Rune Klan på TV 2. Han var også med til at udvikle programmet Zulu Bingo. Han har også deltaget i Gustne Gensyn med Jonatan Spang i 2006 og Brian Mørk Show med Brian Mørk fra 2011.

Eskelund var også vært på det QI-lignende DR-program Quiz i en hornlygte. Det første program havde premiere d. 28. marts 2012 og der blev sendt 18 afsnit.

Sammen med kollegaen Michael Christiansen laver Eskelund en slags comedy café-quiz der hedder "Den Hvide Lektie".

Han optrådte til Zulu Comedy Galla i 2012 og havde efterfølgende premiere på sit første one man show kaldet Sådan én man selv griner af, og han har desuden bidraget med materiale til TV 2 Zulus program Dybvaaaaad! med Tobias Dybvad.

Under coronapandemien rejste han i foråret rundt i landet sammen med Jan Gintberg i programmet Spritnyt - med Gintberg og Eskelund på DR, hvor de kiggede på opfindelser og gode ideer. Det blve fulgt op samme efterår medprogrammet Gintberg, Eskelund og Den dybe Tallerken, hvor de tog udgangspunkt i store danske opfindere som Jacob Ellehammer og August Krogh og så på andre opfindelser i lokalområdet.

Filmografi

Standup show 
2002 Den Ægte Vare
2003 Talegaver til børn
2004 Talegaver til børn
2005 Talegaver til børn
2006 Talegaver til børn
2007 Talegaver til børn
2008 Talegaver til børn
2009 Comedy Aid
2010 Comedy Aid
2012 Zulu Comedy Galla
2012 Sådan én man selv griner af
2014 Comedy Aid

Tv-programmer 
2002 Stand-up.dk
2005 Stand-up.dk
2006 Gustne Gensyn
2011 Brian Mørk Show
2012 Quiz i en hornlygte
2020 Spritnyt - med Gintberg og Eskelund
2020 Gintberg, Eskelund og Den dybe Tallerken

Referencer

Eksterne henvisninger 
 

Kategori :Personer fra København 
Komikere fra Danmark
Standupkomikere fra Danmark
Radioværter fra Danmark
Ansatte i DR
Tv-værter fra Danmark
Axel Henry Hansen

Axel (Aksel) Henry Hansen (født 25. juni 1887 i Drammen, død 4. januar 1980 i Lier) var en norsk gymnast, som deltog i OL 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Referencer

Eksterne henvisninger 
 

Gymnaster fra Norge
Personer fra Drammen
Deltagere for Norge ved sommer-OL 1912
Olympiske bronzemedaljevindere fra Norge
Olaf Ingebretsen

Olaf Ingebretsen (Ingebrigtsen) (født 24. maj 1892 i Oslo, død 20. juli 1971 i Bærum) var en norsk gymnast og atlet, som deltog i OL 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Han var også meldt til i to atletikdiscipliner, henholdsvis længdespring fra stående udgangspunkt og spydkast, men stillede ikke op i disse konkurrencer.

Referencer

Eksterne henvisninger 
 Olaf Ingebretsen Biography and Olympic Results – Olympics at Sports-Reference.com  

Gymnaster fra Norge
Personer fra Oslo
Deltagere for Norge ved sommer-OL 1912
Olympiske bronzemedaljevindere fra Norge